Il-Ministeru għas-Saħħa ħabbar li nstabu 54 każ ġdid ta' COVID-19 minn 3,112 swab tests li saru fl-aħħar 24 siegħa. Tħabbar ukoll li fiequ 57 persuna oħra, u n-numru ta' każijiet attivi fil-komunità tela' għal 604. Mietu żewġ persuni oħra minħabba l-COVID-19 mara ta' 62 sena u raġel ta' 91 sena, allura n-numru ta' vittmi tela' għal 433. S'issa ngħataw 786,015 tilqima, u 405,578 persuna huma mlaqqmin kompletament. Minn 41 każ ta' COVID-19 li hemm fl-Isptar Mater Dei bħalissa, 3 minnhom qegħdin fl-ITU.